**Apstiprināts**

ar Cēsu novada pašvaldības iestāžu vadītāju vai izpilddirektora vērtēšanas komisijas 2020. gada 1.jūlija lēmumu

*Izdots saskaņā ar likuma “Par pašvaldībām” 21. panta*

*pirmās daļas 9.punktu, Izglītības likuma 17.panta*

*trešās daļas 2.punktu, Ministru kabineta*

*2014. gada 19. augusta noteikumus Nr. 496*

 *„Kārtība un vērtēšanas nosacījumi valsts un pašvaldību*

*izglītības iestāžu (izņemot augstskolas un koledžas)*

 *vadītāju un pašvaldību izglītības pārvalžu vadītāju*

*amatu pretendentu atlasei”*

**Konkursa**

**uz Cēsu pilsētas Mākslas skolas direktora amatu**

**nolikums**

**I. Vispārīgie jautājumi**

1. Šis nolikums nosaka kārtību, kādā tiek organizēts un norisinās pretendentu atlase atklātā konkursā, lai izvēlētos atbilstošāko pretendentu **Cēsu pilsētas Mākslas skolas direktora amatam** (turpmāk – konkurss), ievērojot Latvijas Republikas Ministru kabineta 19.08.2014. noteikumus Nr. 496 „Kārtība un vērtēšanas nosacījumi valsts un pašvaldību izglītības iestāžu (izņemot augstskolas un koledžas) vadītāju un pašvaldību izglītības pārvalžu vadītāju amatu pretendentu atlasei”.
2. Konkursa mērķis: izvēlēties atbilstošāko pretendentu izglītības iestādes vadītāja amatam.
3. Konkursu organizē: Cēsu novada pašvaldība (Reģ. Nr. 90000031048, adrese Raunas iela 4, Cēsīs, Cēsu novads), kuras vārdā rīkojas komisija iestāžu vadītāju vai izpilddirektora vērtēšanai (turpmāk – Komisija), kas izveidota ar Cēsu novada domes 13.07.2017. lēmumu Nr.170 „Par Cēsu novada pašvaldības iestāžu vadītāju un izpilddirektora vērtēšanas komisijas izveidošanu” šādā sastāvā:

Komisijas priekšsēdētājs: Cēsu novada domes priekšsēdētājs;

Komisijas priekšsēdētāja vietnieks: Cēsu novada domes priekšsēdētāja vietnieks;

Komisijas locekļi:

Cēsu novada domes Izglītības, kultūras un sporta komitejas priekšsēdētājs;

Cēsu novada domes Uzņēmējdarbības un attīstības komitejas priekšsēdētājs;

Cēsu novada domes Sociālo un veselības jautājumu komitejas priekšsēdētājs;

Komisijas sekretārs:

Cēsu novada pašvaldības Administrācijas biroja personāla vadītājs.

1. **Komisijas kompetence un konkursa norise**
2. Konkursu organizē Cēsu novada pašvaldības atlases komisija, kuru vada Cēsu novada pašvaldības administrācijas vadītājs un kuras uzdevums ir izvērtēt pretendentu atbilstību amatam un atrast atbilstošāko pretendentu, novērtējot pretendenta pieredzi un zināšanas izglītības un vadīšanas jomā, personisko īpašību atbilstību izglītības iestādes vadītāja kompetencēm, motivāciju darbam attiecīgā izglītības iestādē, atsauksmes par pretendenta darba sniegumu.
3. Konkursa norise notiek 3 kārtās:
	1. 1. kārta: pretendentu kvalifikācijas atlase, pamatojoties uz pretendenta sniegto informāciju, ko veic personāla vadītājs.
	2. 2.kārta: klātienes intervija ar pretendentiem, kuri atbilst kvalifikācijas atlases pamatnosacījumiem. Intervijā piedalās Cēsu novada pašvaldības administrācijas vadītājs, Izglītības pārvaldes vadītājs, Administrācijas biroja personāla vadītājs (turpmāk - 2.kārtas komisija). Komisijas sastāvam ir tiesības pieaicināt citus Iestādes “Cēsu novada pašvaldība” vai Cēsu novada pašvaldības Iestāžu darbiniekus 2. kārtas pretendentu interviju vērtēšanā.
	3. 3.kārta: Cēsu novada pašvaldības iestāžu vadītāju vai izpilddirektora vērtēšanas komisijas noslēguma intervija ar 2-3 otrajā kārtā izraudzītajiem pretendentiem.
4. Komisija vērtēšanas darbu veic slēgtās sēdēs.
5. Darba intervija var norisināties klātienē vai arī tiešsaistes vidē videokonferences veidā, izmantojot MS Teams risinājumu, iepriekš par to informējot kandidātu.
6. Komisija ir lemttiesīga, ja sēdē piedalās vismaz puse no komisijas locekļiem.
7. Komisija lēmumus pieņem ar vienkāršu balsu vairākumu. Gadījumā, ja balsu sadalījums ir vienāds, izšķirošā ir komisijas priekšsēdētāja balss.
8. Pēc rezultātu apkopošanas Komisija izvēlas izvirzītajām prasībām atbilstošāko pretendentu un sagatavo pamatotu ierosinājumu Cēsu novada domei par pretendenta pieņemšanu darbā.
9. Gala lēmumu, iepriekš saņemot Kultūras ministrijas saskaņojumu, pieņem Cēsu novada dome.
10. Atbilde par konkursa rezultātiem tiek sniegta visiem pretendentiem, kuri pieteikušies konkursā. Atbildi sniedz atbilstoši pretendenta norādītajam saziņas līdzeklim. Kvalifikācijas prasībām neatbilstošajiem uzreiz pēc pieteikumu iesniegšanas termiņa, pieteikuma izvērtēšanas, atbilstošajiem – pēc intervijas.
11. Ja konkursā nav pieteicies neviens pretendents vai neviens pretendents neatbilst izvirzītajām prasībām, Cēsu novada dome neatbalsta Komisijas konkursā izvēlēto pretendentu vai ministrija nesaskaņo konkursā izvēlēto pretendentu, tiek sludināts atkārtots konkurss.
12. **Konkursa izsludināšana un pieteikuma iesniegšana**
13. Informāciju par amata konkursu publicē pašvaldības interneta mājas lapā ([www.cesis.lv](http://www.cesis.lv)), Nodarbinātības valsts aģentūras interneta mājas lapas vakanču portālā ([www.nva.gov.lv](http://www.nva.gov.lv).), vietējā laikrakstā “Druva”.
14. Pretendents **līdz 2020. gada 21.jūlijam iesniedz** (elektroniski) **pieteikumu uz amatu**, kas sastāv no:
	1. Pieteikuma anketas (elektroniskā formā pieejama [www.cesis.lv](http://www.cesis.lv), sadaļa Pašvaldība – Vakances – Cēsu novada pašvaldības vakances - Cēsu pilsētas Mākslas skolas direktoravakances pielikums);
	2. pretendenta kvalifikāciju apliecinošu izglītības dokumentu kopijām;
	3. skolas attīstības vīziju uz 1 A4 lpp.
15. Iesniedzot pieteikumu un tam pievienotos dokumentus, pretendents apliecina, ka piekritis konkursa noteikumiem.
16. Dokumentu oriģinālus, kas apliecina pretendenta pieteikumā norādītās informācijas patiesumu un atbilstību, pretendentam jāuzrāda intervijas dienā, ja pretendents būs izturējis kvalifikācijas pārbaudi un tiks uzaicināts uz interviju, arī, ja intervija noris tiešsaistē ar video rīka palīdzību.
17. Pretendenta pieteikums tiek iesniegts elektroniski, nosūtot uz e-pasta adresi vakances@cesis.lv.
18. Pretendenta pieteikums ir spēkā 2 mēnešus no konkursa izsludināšanas dienas (derīguma termiņš). Šajā laikā Komisija nodrošina pretendenta pieteikuma glabāšanu.
19. **Kvalifikācijas prasības pretendentam**
20. Pretendents atbilst šādām prasībām:
	1. ir Izglītības likumā un Ministru kabineta noteikumos par pedagogiem noteiktā izglītība, profesionālā kvalifikācija un profesionālā pilnveide (augstākā izglītība mākslas nozarē tiks uzskatīta par priekšrocību);
	2. nav Izglītības likumā un Bērnu tiesību aizsardzības likumā noteiktie ierobežojumi strādāt par pedagogu;
	3. valsts valodas prasmes augstākajā līmenī atbilstoši Valsts valodas likuma prasībām un vismaz vienas ES oficiālās valodas prasmes profesionālajai darbībai nepieciešamajā apjomā;
	4. vismaz 3 gadu pedagoģiskā darba pieredze izglītības jomā un / vai izglītības vadības darbā, kas iegūta pēdējo 10 gadu laikā (izglītības iestādes vadītājs vai izglītības iestādes vadītāja vietnieks, izglītības iestādes metodiķis vai Izglītības pārvaldes nodaļas darbinieks, kura amata pienākumos ietilpa izglītības iestāžu darba organizēšana, metodiskais atbalsts vai kontrole);
	5. pieredze kultūras projektu vadībā un / vai ar kultūras izglītību saistītās jomās tiks uzskatīta par priekšrocību;
	6. nav fiksēti profesionālās darbības pārkāpumi;
	7. rīcībspēja nav ierobežota normatīvajos aktos noteiktajā kārtībā, t.sk., ar tiesas lēmumu nav atņemtas aizgādības tiesības;
	8. zināšanas un pieredze izglītības iestāžu finansēšanas jautājumos, budžeta plānošanā, iepirkumos un projektu ieviešanā;
	9. zināšanas un pieredze izglītības iestādes lietvedības kārtošanā un darba tiesisko attiecību jomu reglamentējošo normatīvo aktu piemērošanā;
	10. vadības prasmes, spēja motivēt darbiniekus strādāt komandā, organizēt darbu, lai sasniegtu iestādes mērķus un veicinātu mācīšanos;
	11. labas prasmes darbā ar informācijas un komunikācijas tehnoloģijām, t.sk. darbā ar datoru pieredzējuša lietotāja līmenī.
21. **Pretendentu vērtēšana**
22. 1.kārta - pretendentu atlase.

Personāla vadītājs pārbauda, vai pretendenti, kuri pieteikušies konkursā, atbilst Latvijas Republikā spēkā esošajos normatīvajos aktos un konkursā noteiktajām obligātajām kvalifikācijas prasībām, kas izvirzītas izglītības iestādes vadītājam (atbilstoši nolikuma IV daļas 20.1.,20.3. un 20.4. punktu).

1. 2.kārta – intervijas.

Pretendenti, kuri atbilst kvalifikācijas prasībām, tiek aicināti uz interviju. Komisija vērtē pretendentu atbilstību un profesionālo sagatavotību atbilstoši amatam izvirzītajām prasībām (atbilstoši nolikuma IV daļas 20.5., 20.8., 20.9., 20.10.,20.11. punktu). Darba intervijas notiks laikā līdz 2020.gada 27.jūlijam.

1. 3.kārta – noslēguma intervijas.

Komisija uzklausa 2 līdz 3 piemērotākos pretendentus, lai noskaidrotu viņu motivāciju veikt amata pienākumus un iepazītos ar viņu piedāvāto vīziju par iespējamajiem iestādes attīstības virzieniem un darba organizāciju. Noslēguma intervijas notiks laikā līdz 3.augustam.

1. **Noslēguma jautājumi**
2. Pretendentam Cēsu mākslas skolas mājas lapā ([www.cesumakslasskola.lv](http://www.cesumakslasskola.lv)) ir iespēja iepazīties ar informāciju par izglītības iestādi.
3. Ņemot vērā Pedagoģisko darbinieku darba samaksas noteikumus un noslodzi iestādē, pieļaujams pedagoģiskais darbs.
4. Ar pretendentu, kurš tiks atzīts par uzvarētāju, tiks slēgts darba līgums uz nenoteiktu laiku.
5. Amatam 2020.gadā noteikta mēnešalga 1331 EUR (pirms nodokļu nomaksas);
6. Kā Cēsu novada pašvaldības darbiniekam:
	1. ir tiesības vienu reizi gadā aizejot atvaļinājumā saņemt pabalstu (35% apmērā no mēnešalgas), ņemot vērā nodarbinātības ilgumu pašvaldības institūcijā, un to, ka attiecīgajā darba periodā, darbiniekam darba izpildes rezultāti atbilst amata aprakstā noteiktajām prasībām (t.i., nav disciplināri sodīts);
	2. ir tiesības izmantot papildatvaļinājumu, atkarībā no nostrādāto gadu skaita (ņemot vērā nodarbinātības ilgumu pašvaldības institūcijā, un to, ka attiecīgajā darba periodā, darbiniekam darba izpildes rezultāti atbilst amata aprakstā noteiktajām prasībām (nav disciplināri sodīts);
	3. ir tiesības uz veselības apdrošināšanu;
	4. ir iespēja saņemt naudas balvu par darbinieka ieguldījumu iestādei svarīgu mērķu sasniegšanā;
	5. ir tiesības uz Valsts un pašvaldību institūciju un amatpersonu atlīdzības likumā atļautajām un Darba samaksas noteikumos, Darba Koplīgumā noteiktajām sociālajām garantijām (pabalsti, kompensācijas) un atvaļinājumiem;
	6. ir tiesības iestāties pašvaldības darbinieku arodbiedrībā;
	7. ir tiesības uz drošiem darba apstākļiem;
	8. ir tiesības apmeklēt apmācības un piedalīties pieredzes apmaiņas pasākumos, ceļot darbinieka kvalifikāciju par amata kompetencē esošajiem jautājumiem;
	9. pildot amata pienākumus, var tikt apmaksāti sakaru pakalpojumi. Ja ir vienošanās, ka amata pienākumu izpildē plānots izmantot personīgo transportu, tiek kompensēti izdevumi par degvielu.
7. Cēsu pilsētas Mākslas skolas direktora amata konkursa nolikums sagatavots uz 5 (piecām) lapām ar pielikumu.

Komisijas priekšsēdētājs

*Purmale*